Diari Oficial de la Generalitat Valenciana


Sumari del DOGV 9607, del 31-05-2023 (2023/5883)

RESOLUCIÓ de 25 de maig de 2023, del president de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes per a actuacions de rehabilitació energètica en edificis existents (Programa PREE 5000-Comunitat Valenciana), inclòs en el Pla de recuperació, transformació i resiliència, amb càrrec al pressupost de l'exercici 2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9607

Data del DOGV
:   31-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5883


Data del document
:   25-05-2023

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * Institut Valencià de Competitivitat Empresarial
    * ajuda pública

RESOLUCIÓ de 25 de maig de 2023, del president de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes per a actuacions de rehabilitació energètica en edificis existents (Programa PREE 5000-Comunitat Valenciana), inclòs en el Pla de recuperació, transformació i resiliència, amb càrrec al pressupost de l'exercici 2021. [2023/5883]  
  
Per Resolució de 21 de gener de 2022, del president de l'Institut Valencià de Competitivitat Empresarial (IVACE), es convoquen ajudes per a actuacions de rehabilitació energètica en edificis existents (Programa PREE 5000-Comunitat Valenciana), inclòs en el Pla de recuperació, transformació i resiliència, amb càrrec al pressupost de l'exercici 2021, DOGV número 9265, de 27 de gener de 2022.  
L'article 2 de la citada Resolució de 21 de gener de 2022, del president de l'IVACE, estableix que d'acord amb el que es preveu en l'annex II del Reial decret 691/2021, de 3 d'agost, pel qual es regulen les subvencions a atorgar a actuacions de rehabilitació energètica en edificis existents, en execució del Programa de rehabilitació energètica per a edificis existents en municipis de repte demogràfic (Programa PREE 5000), la quantitat que correspon a la Comunitat Valenciana, amb càrrec al pressupost de l'Institut per a la Diversificació i Estalvi de l'Energia, prèviament transferida des dels Pressupostos Generals de l'Estat, és de 3.067.930 euros, amb càrrec a la línia pressupostària de l'IVACE S6849000, «Estalvi i eficiència energètica».  
Així mateix, el citat article 2 de la Resolució de 21 de gener de 2022, del president de l'IVACE, disposa que el pressupost del programa podrà ser ampliat, si existira disponibilitat pressupostària, i en tot cas no haguera expirat el termini de vigència d'aquest, sempre que hagen sigut transferits a l'IDAE els recursos necessaris i se li haguera encomanat la seua gestió directa. L'ampliació del pressupost es realitzarà quan s'haja compromés íntegrament el pressupost assignat en la convocatòria i justificat a l'IDAE la necessitat d'ampliar el mateix sobre la base de les sol·licituds que tinguen en llista oficial d'espera.  
  
Per Resolució de 13 de desembre de 2022, de la presidenta de l'Institut per a la Diversificació i Estalvi de l'Energia (IDAE), per la qual s'amplia el pressupost del Reial decret 691/2021, de 3 d'agost, per a les subvencions a atorgar a actuacions de rehabilitació energètica en edificis existents, en execució del Programa de rehabilitació energètica per a edificis existents en municipis de repte demogràfic (Programa PREE 5000), en el marc del Pla de recuperació, transformació i resiliència, es concedeix a la Comunitat Valenciana una ampliació del pressupost corresponent al Programa PREE 5000, per import de 3.182.500 euros.  
  
Havent-se compromés el pressupost assignat al Programa PREE 5000-Comunitat Valenciana i tenint sol·licituds en llista d'espera, es considera convenient l'ampliació del pressupost en 3.067.930 euros, per a poder així atendre a totes les sol·licituds formulades, destinant-se els 114.570 euros restants als costos indirectes imputables al programa, d'acord amb el que s'estableix en l'article 8 del Reial decret 691/2021, de 3 d'agost.  
En virtut del que es disposa en l'article 160.4 de la Llei 1/2015, de 6 de febrer, de la Generalitat, d'hisenda pública del sector públic instrumental i de subvencions, i en virtut del que s'estableix en article 2 de la Resolució 21 de gener de 2022, del president de l'IVACE, resolc:  
  
  
Ampliar en 3.067.930 euros la dotació pressupostària corresponent a la convocatòria d'ajudes per a actuacions de rehabilitació energètica en edificis existents, Programa PREE 5000-Comunitat Valenciana, inclòs en el Pla de recuperació, transformació i resiliència, de l'exercici 2021 (Resolució de 21 de gener de 2022, del president de l'IVACE), amb càrrec a la línia pressupostària de l'IVACE S1102, «MRR PREE5000 IDAE».  
Aquesta quantitat serà distribuïda entre els dos tipus d'actuacions previstes en l'article 3 de la citada Resolució de 21 de gener de 2022, del president de l'IVACE, i que són les actuacions de l'opció A, d'incentius destinats a intervencions en edificis complets existents, i les actuacions de l'opció B, d'incentius destinats a intervencions sobre una o diversos habitatges o locals del mateix edifici, considerades individualment o com a parts d'un edifici existent, sense superar en cap cas el 50 % del pressupost previst per a aquesta última opció B.  
  
Així doncs, amb l'ampliació prevista en la present resolució, el pressupost total del Programa PREE 5000-Comunitat Valenciana, amb càrrec al pressupost de l'exercici 2021, serà de 6.135.860 euros.  
La present resolució entrarà en vigor l'endemà de la publicació de l'extracte de la convocatòria en el Diari Oficial de la Generalitat Valenciana (DOGV).  
  
Contra aquesta resolució, que posa fi a la via administrativa, podrà interposar-se en el termini d'un mes recurs potestatiu de reposició davant el president de l'IVACE de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu, davant la Sala contenciosa administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
València, 25 de maig de 2023.- El president de l'IVACE: Rafael Climent González.